
Juma ke din ki Fazilat Aur Uske Amal 1 
re 3 Cnoe PM ey 
whaslal— eg SS1A) pee y cle lve gobores 
Is baab mein un amal ko bayan kiya hai, jinke zarie 
insan ke gunah maaf hote hai, aur nama’e amaal mein 
nekiyo ka izafa hota hai, iske zarie ye batana hai ke 
neki sirf ek kaam mein hi nahi hai, balke naik kaam ki 
bahut si qisme hain, aur un _ ka ahtemam karna 
chahye, Hazrat Abu Hurairah=2 se rivayat hai Nabie 


aleall|Lz 


karim ne irshad farmaya: 


Jo shakhs vuzu kare, aur achhi tarah vuzu kare, 
aur phir juma ki namaz ke liye aye, aur waha 
aakar juma ke khutbe ko gaur se sune, aur 
khamosh betha rahe, to uske liye 1s Juma se 
lekar agle juma tak aur is se bhi zyada 3 din tak 
ke gunaho ki magfirat kar di jaati hai. (Muslim). 


Juma Ke Din Ki Ahmiyat Aur Fazilat 

Alhamdu lillah! yuma ki namaz padhne ki Allah 
Taala aksar musalmano ko taufiq ata farma dete hai; 
lekin hume uski fazilat, aur ahmiyat ka ehsaas nahi, 
yaad rakhiye! Hadeeso mein juma ke din ko “dino ka 
sardar” kaha gaya hai. 

Aur Allah Taala ne bade bade aur azimush shaan 

kamo ke liye yuma ke din ko pasand farmaya hai. ([bne 


Maja). 

Aur is Juma ko musalmano ke liye “Eid” ka din 
qarar diya hai. ek hadees mein aata hai ke Allah Taala 
ne hazrat Aadamz? ko juma ke din peda farmaya, aur 


juma ke din hi unko jannat mein dakhil farmaya, aur 
yuma ke din hi unko dunya mein bheja, aur juma ke din 
hi qiyamat ayegi, aur juma ke din hi medane hashr 
qaaim hoga. (Muslim). 


Insan Ka Asal Kaam Sirf Ibadat Tha 
Hamara aur aap ka asal kaam to ibadat tha, jaisa ke 


quran sharif mein Allah Taala ne bayan farmaya hai: 
Surah Zariyat/56 Tarjuma: Mein ne insan aur 
jinnat ko sirf apni 1badat ke liye peda kiya hai. 
Ek aur jagah Allah Taala ne irshad farmaya hai: 
Surah Taubah/111 Tarjuma: Ham ne momino 
se unki jaane aur unke maalo ko jannat ke badle 
kharid liye hai. 
Lihaza ab na to ye jaan tumhari, aur na maal 
tumhara, jo kuch hai, wo sab Allah Taala ka hai. 
Aur in sab ka badla aakhirat mein tumhe jannat ki 
shakal mein milne wala hai. Ab agar Allah Taala hume 
ye hukam dete hai ke din ke 24 ghante, aur hafte 7 din, 

aur mahine ke 30 din, aur saal ke 12 mahine sirf Allah 


Taala ki ibadat mein lage rahoto, to ye koi zulm ki baat 
nahi thi. Is liye ke jaan to hum Allah Taala ke haath 
farokht kar chuke hain. 


Tum Is Jaan Ko Jayaz Kamo Mein Istemal Karo 

Lekin ye Allah Taala ka karam aur inaam hai ke 
unhone hamari jaan kharid bhi li, aur uska itna bada 
badla jannat ata farmaya, aur phir ye ke jaan bhi hume 
vaaps kardi ke isko tum apne kamo mein istemal karo, 
dunya ke kaam dhando ki bhi yazat dedi, karobar 
karno, biwi bachho se hanso bolo, aziz o agarib, dost 
ahbab ke saath utho betho, ye sab tumhare liye jayaz 
hai, magar chand kamo ka hukam de diya, ke 5 waqt 
namaz padh liya karo. Aur gunah se bacha karo, baq1 
ye jaan tumhari hai Allah Taala ke karam ka kya 
thikana hai. 


Juma Ke Din Zyada Ibadat Kiya Karo 
Lekin saath saath hume gaflat se bachane ke liye 


Allah Taala ne kuch din aise mugarrar kar diye, ke 
kum-az-kum in dino mein asal haqiqat, aur asal kaam 
ki taraf laut aavo, wo hai “ibadat” aur in dino mein 
zyada ibadat karo, yuma ke din ko hafte mein mugarrar 


kar diya, iski1 waja ye hai ke jo bande hafte ke doosre 

dino mein dunya ke kamo mein mashgu rahte hain, lal 
naukri kar raha hai, koi tiarat kar raha hai, koi kheti 
kar raha hai, lihaza hafte mein ek din holiday karlo, aur 
holiday 1s liye karo taake tumhara asli maqsad jo tha 
“ibadat’’, uski taraf lot aao, aur 1s din mein aam dino ke 
mugqable zyada ibadat karo, chuke holiday hai, is liye 
iski bhi yazat hai ke thodi bahut tafrih bhi karlo, aur 
kuch apni zaati zaroorate bhi puri Kar lo, lekin is bat ka 
khayal rahe, ke juma ka din chuke apne asli maqsad ki 
taraf lotne ka din hai, is liye aam dino ke mugqable 
zyada ibadat kar lo. 


Juma Ke Din Ki Ibadat 

Ibadat ke liye ek to mardo par juma ki namaz farz 
farma di, aur kuch doosre amal karne ke batla diye, 
masalan ye ke is din gusal karna sunnat hai, aur ye sirf 
mardo ke liye hi nahi; balke aurto ke liye bhi sunnat 
hai, isi tarah juma ki namaz ke liye jaane se pehle 
mardo ke liye khushbu lagana sunnat hai. 

Isi tarah afzal ye hai ke juma ke din jitna ho sake 
masjid mein jaldi jaana chahye, hadees mein yaha tak 
farmaya hai: 

Agar koi shakhs din ke awwal hisse mein masjid 
pohoch gaya to wo aisa hai, jaise usne Allah 

Taala ki raah mein oot qurban kiya. (Bukhari) 

Is liye jitna ho sake masjid mein jaldi pohchne ki 
fikar karni chahye, aur khutba shuru hone se pehle 
masjid mein pohchna zaroort hai. 

Lihaza aadmi ko is baat ka ahtimam karna chahye 
ke yuma ke din nawafil zyada padhe, tilawat zyada 
kare, aur hadees mein yuma ke din surah kahaf padhne 
ki badi fazilat aai hai, 1s liye yuma ke din surah kahaf 
padhne ka ahtemam kare. (Bukhar1/935) 

Allah taufiq ata farmae ki ham ‘Salat-ut-Tasbih’ 
padhne ki bhi ehtemam kare. 


Juma Ke Din Qabuliyat Ki Ghadi 

Lekin humne ye samja ke juma ka din to chhutti ka 
din hai, ab is din ko gunaho mein, naa-jayaz kamo 
mein, khel kood mein guzarde, hadees mein farmaya 
hat: 

Juma ke din ek aisi ghadi aati hai ke us ghadi 
mein insan jo dua maange Allah Taala usko 
qubul farmate hain. (Bukhari) 

Aur jis tarah shabe gadar ki tayin nahi farmai, 1s1 
tarah 1s ghadi ki bhi tayin nahi farmai, taake ek 
musalman juma ke din ka zyada se zyada hissa Allah 
Taala ki ibadat mein guzare, 1s qabuliyat wali ghadi ke 

baare mein ulama ke mukhtalif qaul hain, baaz hazraat 


ne farmaya: 

Jis wagt imam juma ki namaz ke liye masjid 
mein aata hai, us waqt se lekar namaze juma khatam 
hone tak, lekin jis waqt imam khutba padh raha ho us 
waqt zaban se dua nahi karni chahye, dil mein dua 
karne ki yazat hai. Aurte 1s waqt ghar mein dua kar 
sakti hain. 

Baaz hazraate ulama ne farmaya: 

Juma ke din asar se magrib tak ka jo waqt hai, 
wo qabuliyat ka hai, is liye buzurgo ka mamool 
raha hai ke wo juma ke din asar se magrib khas 
taur par 1s baat ka ahtemam karte ke is waqt ko1 
na koi ibadat mein mashgul rehte, masalan 
tilawat, tasbih, zikr, aur dua ka ahtemam 
farmate. (Tirmiz1). 


Khulasa 

Khulasa ye ke juma ka din fuzuliyat mein guzarne 
ke liye nahi hai, balke 1s maqsad ke liye hai, ke zyada 
se zyada Allah Taala ki ibadat mein guzara jaae, aur 
zyada se zyada 1s din mein Allah Taala se dua ki jaye, 
aur Allah Taala se apne tallug ko thiek aur mazbut kiya 
jaae, jo aadmi is tarah karega to insha Allah pure hafte 

ke gunah aur mazeed 3 din ke gunah Allah Taala maf 
farmaenge. 

Allah Taala muje aur aapko is par amal karne ki 
taufigq ata farmae. Aameen. 


“SANS jes git gS 5H 5 


Reference: Islaahi Kutbat Hindi/Urdu mein se iska 
khulasa Hinglish mein Karne ki koshish ki hai, Allah is ko 
kubool farmaye aur hum sab ke haq mein naafe banaye. 
Aameen. 

